Projektas



KĖDAINIŲ RAJONO SAVIVALDYBĖS TARYBA

**SPRENDIMAS**

**DĖL KĖDAINIŲ RAJONO SAVIVALDYBĖS TARYBOS 2018 M. RUGSĖJO 28 D. SPRENDIMO NR. TS-158 „DĖL KĖDAINIŲ RAJONO SAVIVALDYBEI SKIRTŲ MOKYMO LĖŠŲ PASKIRSTYMO IR NAUDOJIMO TVARKOS APRAŠO PATVIRTINIMO“ PAKEITIMO**

2020 m. vasario 18 d. Nr. SP-3

Kėdainiai

Kėdainių rajono savivaldybės taryba n u s p r e n d ž i a:

1. Pakeisti Kėdainių rajono savivaldybei skirtų mokymo lėšų paskirstymo ir naudojimo tvarkos aprašą, patvirtintą Kėdainių rajono savivaldybės tarybos 2018 m. rugsėjo 28 d. sprendimu Nr. TS-158 „Dėl Kėdainių rajono savivaldybei skirtų mokymo lėšų paskirstymo ir naudojimo tvarkos aprašo patvirtinimo“:

1.1. Išdėstyti 17 punktą taip:

„17. Lėšos ugdymo finansavimo poreikių skirtumams tarp mokyklų sumažinti sudaro 2,4 procentus, apskaičiuotus nuo lėšų ugdymo planui (ugdomai veiklai) įgyvendinti sumos“.

1.2. Papildyti 19 punktu ir jį išdėstyti taip:

„19. Pagal gautus įstaigų vadovų prašymus pedagoginių ir kitų ugdymo procese dalyvaujančių darbuotojų išeitinėms kompensacijoms ir išmokoms (iki 2 mėnesių) bei lėšoms mokymui namuose nustatoma reikalinga lėšų suma ir skiriama įstaigoms, perskirstant lėšas ugdymo finansavimo poreikių skirtumams tarp mokyklų sumažinti.“

1.4. Buvusį 19 punktą laikyti 20 punktu.

1.5. Papildyti 21 punktu ir jį išdėstyti taip:

„21. Išmokos, kurios pervedamos ne per socialinio draudimo sistemą, t.y. įstaigų mokama socialinė parama pinigais, gali būti perkeliamos iš darbo užmokesčio ekonominio straipsnio į ekonominį straipsnį „Darbdavių socialinė parama“.

 2. Pavesti vykdyti sprendimą švietimo įstaigų, Šėtos ir Josvainių socialinio ir ugdymo centrų vadovams.

Savivaldybės meras

Jolanta Sakavičienė Arūnas Kacevičius Julius Lukoševičius Dalius Ramonas

2020-02- 2020-02- 2020-02- 2020-02-

Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ RAJONO SAVIVALDYBĖS TARYBOS 2018 M. RUGSĖJO 28 D. SPRENDIMO NR. TS-158 „DĖL KĖDAINIŲ RAJONO SAVIVALDYBEI SKIRTŲ MOKYMO LĖŠŲ PASKIRSTYMO IR NAUDOJIMO TVARKOS APRAŠO PATVIRTINIMO“ PAKEITIMO**

2020 m. vasario 10 d.

Kėdainiai

 **Parengto sprendimo projekto tikslai.**

Pakeisti savivaldybei skirtų mokymo lėšų paskirstymo ir naudojimo tvarkos aprašą.

 **Sprendimo projekto esmė, rengimo priežastys ir motyvai.**

Vadovaujantis Lietuvos Respublikos Vyriausybės 2018 m. gruodžio 27 d. nutarimu Nr. 1356 „Dėl Lietuvos Respublikos Vyriausybės 2018 m. liepos 11 d. nutarimo Nr. 679 „Dėl mokymo lėšų apskaičiavimo, paskirstymo ir panaudojimo tvarkos aprašo patvirtinimo“ pakeitimo“ pakeistas mokymo lėšų paskirstymo ir naudojimo tvarkos aprašas ir papildyta šiais punktais:

1. 19. Pagal gautus įstaigų vadovų prašymus pedagoginių ir kitų ugdymo procese dalyvaujančių darbuotojų išeitinėms kompensacijoms ir išmokoms (iki 2 mėnesių) bei lėšoms mokymui namuose nustatoma reikalinga lėšų suma ir skiriama įstaigoms, perskirstant lėšas ugdymo finansavimo poreikių skirtumams tarp mokyklų sumažinti.

2. 21. Išmokos, kurios pervedamos ne per socialinio draudimo sistemą, t.y. įstaigų mokama socialinė parama pinigais, gali būti perkeliamos iš darbo užmokesčio straipsnio į ekonominį straipsnį „Darbdavių socialinė parama“.

**Lėšų poreikis.**

Papildomų lėšų nereikės.

**Laukiami rezultatai.**

Pakeistas savivaldybei skirtų mokymo lėšų paskirstymo ir naudojimo tvarkos aprašas.

**Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

 Biudžeto ir finansų skyriaus vedėja Jolanta Sakavičienė